L 2/16
SK
Úradný vestník Európskej únie
4.1.2023
VYKONÁVACIE NARIADENIE KOMISIE (EÚ) 2023/6 z 3. januára 2023, ktorým sa povoľuje umiestnenie hrachovej a ryžovej bielkoviny fermentovanej mycéliami huby Lentinula edodes (húževnatca jedlého, šii-take) ako novej potraviny na trh a ktorým sa mení vykonávacie nariadenie (EÚ) 2017/2470 (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12 ods.
1, keďže: (1)
V nariadení (EÚ) 2015/2283 sa stanovuje, že na trh v rámci Únie sa môžu umiestňovať iba tie nové potraviny, ktoré sú povolené a zaradené do únijného zoznamu.
(2)
Podľa článku 8 nariadenia (EÚ) 2015/2283 sa vykonávacím nariadením Komisie (EÚ) 2017/2470 (2) zriadil únijný zoznam nových potravín.
(3)
Spoločnosť MycoTechnology, Inc. (ďalej len „žiadateľ“) predložila Komisii 12. decembra 2019 v súlade s článkom 10 ods.
1 nariadenia (EÚ) 2015/2283 žiadosť o umiestnenie hrachovej a ryžovej bielkoviny fermentovanej mycéliami huby Lentinula edodes (húževnatca jedlého, šii-take) ako novej potraviny na trh Únie.
Žiadateľ požiadal, aby sa fermentovaná hrachová a ryžová bielkovina mohla používať v/vo jemnom pečive, chlebe, rožkoch, krutónoch, pizzi, raňajkových cereáliách, cereálnych tyčinkách, nápojoch na báze ovocia a zeleniny, nápojových práškoch na okamžité použitie, kakaových a čokoládových cukrovinkách, analógoch mliečnych výrobkov a náhradách nemliečnych pokrmov na reguláciu hmotnosti, výrobkoch na báze fermentovaného mlieka, výrobkoch na báze cestovín, mäsových prípravkoch a mäsových výrobkoch, polievkach (pripravených na priamu konzumáciu) a polievkových koncentrátoch alebo práškoch, šalátoch, analógoch mäsa, nápojoch na báze mlieka a jednorazových náhradách pokrmov na reguláciu hmotnosti určených pre bežnú populáciu.
(4)
Žiadateľ 12. decembra 2019 predložil Komisii takisto žiadosť o ochranu vedeckých štúdií a údajov, ktoré sú predmetom priemyselného vlastníctva a ktoré boli predložené na podporu žiadosti, konkrétne sa týkajú podrobného opisu výrobného procesu (3) a analýz zloženia novej potraviny (4).
(5)
Komisia 22. apríla 2020 požiadala Európsky úrad pre bezpečnosť potravín (ďalej len „úrad“), aby vykonal posúdenie hrachovej a ryžovej bielkoviny fermentovanej mycéliami huby Lentinula edodes ako novej potraviny.
(6)
Úrad 28. februára 2022 prijal v súlade s článkom 11 nariadenia (EÚ) 2015/2283 svoje vedecké stanovisko pod názvom Safety of pea and rice protein fermented by Shiitake (Lentinula edodes) mycelia as a novel food pursuant to Regulation (EU) 2015/2283 (5) [Bezpečnosť hrachovej a ryžovej bielkoviny fermentovanej mycéliami húževnatca jedlého (Lentinula edodes, šii-take) ako novej potraviny podľa nariadenia (EÚ) 2015/2283].
(1) Ú. v.
EÚ L 327, 11.12.2015, s. 1.
(2) Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v.
EÚ L 351, 30.12.2017, s. 72).
(3) MycoTechnology, Inc. (2020, neuverejnené).
(4) MycoTechnology, Inc. (2020 a 2021, neuverejnené).
(5) Vestník EFSA (EFSA Journal) (2022) 20(4):7205.